stanford-oval/wikipedia huggingface dataset:
פרס קוולי
ועדות בחירה

האקדמיה הנורווגית למדעים ממנה שלוש ועדות לשלושת הפרסים, מנהלת את תהליך הבחירה ומכריזה על זוכי הפרסים. קונסורציום בינלאומי של חמישה מדענים יושב בכל ועדה לבחירת זוכי פרס קוולי בכל תחום. חברי הוועדות הם מדענים בינלאומיים מובילים בתחומי האסטרופיזיקה, הננוטכנולוגיה ומדעי המוח ונבחרים על ידי האקדמיה הנורווגית למדעים, על סמך המלצות שנעשו על ידי שש האקדמיות הבאות:
האקדמיה הלאומית למדעים (ארצות הברית)
האקדמיה הנורווגית למדעים
האקדמיה הסינית למדעים (אנ')
האקדמיה הצרפתית למדעים
החברה המלכותית
אגודת מקס פלאנק
אסטרופיזיקה - פרס קוולי באסטרופיזיקה מוענק על הישג יוצא מן הכלל בקידום הידע וההבנה של מקורו, האבולוציה, מבנהו והרכבו של היקום. תחומי המחקר כוללים את תחומי הקוסמולוגיה, אסטרופיזיקה, אסטרונומיה, מדע פלנטרי, פיזיקה סולארית (אנ'), מדעי החלל, אסטרוביולוגיה, מכשור אסטרונומי ואסטרופיזי ואסטרופיזיקה חלקיקית,. ב-29 במאי 2008, האקדמיה הנורווגית למדעים והאיגוד האסטרונומי הבינלאומי הסכימו לשתף פעולה בפרסי קוולי העתידיים באסטרופיזיקה. החל משנת 2010, האיגוד האסטרונומי הבינלאומי והאקדמיה הנורווגית למדעים משתפים פעולה בבחירת חברי ועד פרס קוולי לאסטרופיזיקה על מנת להקים ועדת פרס מאוזנת ביחס לתחומים השונים של האסטרופיזיקה. האקדמיה הנורווגית למדעים נישארה אחראית על הכרזת הפרס ומינוי הזוכים. ומקבלת ייעוץ מקרן קוולי ומהאיגוד האסטרונומי הבינלאומי. פרס קוולי באסטרופיזיקה פתוח למועמדים יחידים ולקבוצות שתרמו למחקר באסטרופיזיקה.
ננוטכנולוגיה - מדע בקנה מידה אטומי. קרן קוולי תומכת במחקר חלוצי שמטרתו הבנת המיקרו-יקום ויצירת חומרים, מכונות וחומרים חדשים המועילים לאנושות. פרס קוולי במדעי הננו מוענק על הישג יוצא מן הכלל במדע ויישום התכונות הפיזיקליות, הכימיות והביולוגיות הייחודיות של מבנים ומערכות אטומיות, מולקולריות, מקרומולקולאריות ותאיות המתבטאות בסולם הננומטר. תחומי המחקר כוללים את תחומי הרכבה עצמית מולקולרית, ננו-חומרים, מכשור ננומטרי, ננוביוטכנולוגיה, סינתזה מקרומולקולרית, מכניקה מולקולרית ונושאים קשורים.
מדעי המוח - קרן קוולי תומכת במחקר מדעי על התוצר המורכב והמתקדם ביותר של הטבע - המוח האנושי. פרס קוולי במדעי המוח מוענק על הישג יוצא מן הכלל בקידום הידע וההבנה של המוח ומערכת העצבים, תחומי המחקר כוללים את תחומי מדעי המוח המולקולריים, מדעי המוח הסלולריים, מדעי המוח במערכת, נוירוגנטיקה, מדעי המוח ההתפתחותיים, מדעי המוח הקוגניטיביים, מדעי המוח החישוביים והיבטים הקשורים למוח ולמערכת העצבים.
פאנלים מכובדים אלה של ביקורות מדענים בינלאומיים ממליצות על זוכי הפרסים על בסיס תהליך מועמדויות.
הערות שוליים

↑  The Kavli Prize, About The Prize.
↑  The Kavli Prize, Astrophysics, 2008 Kavli Prize Laureates in Astrophysics, kavliprize.org, Retrieved 05.28.08.
↑  The Kavli Prize, Astrophysics, 2010 Kavli Prize Laureates in Astrophysics, kavliprize.org, Retrieved 06.03.10.
↑  The Kavli Prize, Astrophysics, 2012 Kavli Prize Laureates in Astrophysics, kavliprize.org, Retrieved 05.31.12.
↑  The Kavli Prize, Astrophysics, 2014 Kavli Prize Laureates in Astrophysics, kavliprize.org, Retrieved 05.29.14.
↑  The Kavli Prize, Astrophysics, 2016 Kavli Prize in Astrophysics, kavliprize.org, Retrieved 06.02.16.
↑  The Kavli Prize, Astrophysics, 2018 Kavli Prize in Astrophysics, kavliprize.org, Retrieved 05.22.18.
↑  The Kavli Prize, Astrophysics, 2020 Kavli Prize in Astrophysics, kavliprize.org, Retrieved 05.27.20
↑  The Kavli Prize, Nanoscience, 2008 Kavli Prize Laureates in Nanoscience, kavliprize.org, Retrieved 05.28.08.
↑  The Kavli Prize, Nanoscience, 2010 Kavli Prize Laureates in Nanoscience, kavliprize.org, Retrieved 06.03.10.
↑  The Kavli Prize, Nanoscience, 2012 Kavli Prize Laureates in Nanoscience, kavliprize.org, Retrieved 05.31.12.
↑  The Kavli Prize, Nanoscience, 2014 Kavli Prize Laureates in Nanoscience, kavliprize.org, Retrieved 05.29.14.
↑  The Kavli Prize, Nanoscience, 2016 Kavli Prize in Nanoscience, kavliprize.org, Retrieved 06.02.16.
↑  The Kavli Prize, Nanoscience, 2018 Kavli Prize in Nanoscience, kavliprize.org, Retrieved 05.22.18.
↑  The Kavli Prize, Nanoscience, 2020 Kavli Prize in Nanoscience, kavliprize.org, Retrieved 05.27.20.
↑  The Kavli Prize, Nanoscience, 2008 Kavli Prize Laureates in Neuroscience, kavliprize.org, Retrieved 05.28.08.
↑  The Kavli Prize, Nanoscience, 2010 Kavli Prize Laureates in Neuroscience, kavliprize.org, Retrieved 06.03.10.
↑  The Kavli Prize, Nanoscience, 2012 Kavli Prize Laureates in Neuroscience, kavliprize.org, Retrieved 05.31.12.
↑  The Kavli Prize, Nanoscience, 2014 Kavli Prize Laureates in Neuroscience, kavliprize.org, Retrieved 05.29.14.
↑  The Kavli Prize, Nanoscience, 2016 Kavli Prize in Neuroscience, kavliprize.org, Retrieved 06.02.16.
↑  The Kavli Prize, Nanoscience, 2018 Kavli Prize in Neuroscience, kavliprize.org, Retrieved 05.22.18.
↑  The Kavli Prize, Nanoscience, 2020 Kavli Prize in Neuroscience, kavliprize.org, Retrieved 05.27.20.
↑  "2022 Kavli Prize in Neuroscience". kavliprize.org. 2022. נבדק ב-9 ביוני 2022. {{cite web}}:  (עזרה)
כנפיים של קרמבו

| --- | --- |

 שם מלא:  תנועת הילדים והנוער כנפיים של קרמבו
 כינוי:  כנפיים של קרמבו
 תאריך ייסוד:  2002
 מספר סניפים:  100
 מספר  חניכים (על פי התנועה):  כ-10,000
 אישים בולטים:  עדי אלטשולר, קלאודיה קובי, עודד אורלב
 מנהל כללי:  טליה בז'רנו
 
 http://www.krembo.org.il/
כנפיים של קרמבו היא תנועת נוער ישראלית, המשלבת ילדים ונוער מהחינוך הכללי ומהחינוך המיוחד (צרכים מיוחדים) בפעילות חברתית מעצימה.
עמדת הסברה וגיוס תרומות של התנועה. העמדה מציעה מוצרים שונים (כגון: יינות, דבש, ועוגיות) שנתרמו לתנועה, למכירה במחיר סמלי, וההכנסות הן תרומה לתנועה.
התנועה קיבלה מעמד מייעץ על ידי האו"ם.
בתנועה פעילים ילדים ונוער מכל קשת הלקויות ומכל דרגות החומרה; לקויות תקשורתיות, חושיות, קוגניטיביות, פיזיות ואחרות, בגילאי 7–22.
היסטוריה > הכרה בינלאומית

באוגוסט 2018 הוענק לתנועה מעמד מייעץ על ידי המועצה הכלכלית-חברתית של האומות המאוחדות, בשל היותה מובילה עולמית בתחום הכלה ושילוב ילדים ונוער עם ובלי צרכים מיוחדים, ממגוון קהילות ומגזרים, בפעילות חברתית מעצימה התורמת לכל המשתתפים ובאמצעותם לסביבתם.
המעמד 'יועץ מיוחד’ לאו”ם UN Special Advisor, מעניק לתנועה הכרה בחשיבות פועלה ובהשפעה החברתית העמוקה שלה, בישראל ובעולם כולו.
האו"ם שיבח את מודל הפעילות אשר פותח בתנועה מאז היווסדה בשנת 2002, על היותו משנה חיים, בר שכפול, פלורליסטי ומבוסס על פעילות ילדים ונוער ללא קשר למוצא, מגדר, שפה או יכולת.
ערכי התנועה

בתנועה שישה ערכים עיקריים שכל פעולה מבוססת על אחד או שניים מתוכם:
אני מוביל/ה - יש לי מחויבות ואחריות, כולנו יחד יוצרים מנהיגות משותפת.
אני יכול/ה - אין דבר שאי אפשר לעשות, הכל אפשרי וכולנו יכולים לעשות הכל.
אני חבר/ה - כולנו חברים, כולנו "ערבים זה לזה".
אני שייך/ת - יצירת חברה שוויונית בה כולם ירגישו שייכים בלי יוצא מן הכלל.
אני אוהב/ת - מייצג את "ואהבת לרעך כמוך".
אני ישראלי/ת - עידוד אהבת הארץ.
פעילות התנועה

התנועה מספקת מענה לצורך חברתי לחניכים בשעות אחר הצהריים, ומקיימת פעילות חברתית-חינוכית אחת לשבוע, במודל של חונכות אישית במסגרת קבוצתית. לכל חניך מוצמד לפחות חונך אחד, לרוב שניים, המתווכים לו את הפעילות ומלווים אותו לכל אורכה. החניכים נהנים מפעילות חברתית המותאמת ליכולותיהם: משחקי חברה, יצירות אמנות ועוד.
ימי הפעילות הם בין ראשון לרביעי בתלות בסניף. לפעילות מגיעים עם חולצת תנועה, שצבעה כחול ובגבה סמל התנועה. התנועה דואגת להסיע את החניכים מביתם למקום הפעילות ובחזרה, בהסעות המותאמות לנכים, ובכך גם מאפשרת להוריהם עוד זמן פנוי פעם בשבוע.
בהרבה סניפים הסניף מחולק לשניים: החניכים הצעירים ביחד עם החונכים שלהם, והחניכים הבוגרים גם עם החונכים שלהם. חלוקת הקבוצות נעשית על מנת להתאים כמה שיותר את הפעילות לחניכים.
ההשתתפות בתנועה כרוכה בתשלום שנתי, סכום זהה הנגבה מכל בני הנוער, עם ובלי צרכים מיוחדים, בעבור פעילותם בתנועה.
פעילות התנועה > החונכים בתנועה

מרבית החונכים הפעילים בתנועה הם תלמידי חטיבת ביניים ותיכון (התנועה מגדירה חונכים כתלמידים מכיתות ח'-י"ב). פעילי התנועה אינם "מתנדבים", זוהי תנועת הנוער שלהם (בדיוק כמו כל תנועת נוער אחרת), והם משלמים דמי השתתפות על פעילותם. תפקיד החונך הוא ליצור קשר חברי עם החניך, לתווך לו את הפעילות ולתת לו מענה לצרכיו במהלכה, על מנת שכולם ישתתפו בפעילות ללא שום מגבלה.
בשנת 2014, התנועה פתחה בפרויקט ח"ץ, מסלול שנועד להכשיר תלמידי כיתות ז'. לאחר שהפרויקט פעל כפיילוט במספר סניפים בשנתו הראשונה, הוא הפך למסלול רשמי בתנועת הנוער. מטרת התחום היא לתת שנה של הכשרה לפני תחילת שנות החונכות ובניית שכבה חזקה ומגובשת שערכי התנועה מושתתים באופייה.
בשנת 2018, כחלק מהפיכתה של התנועה לתנועת נוער רשמית, וכניסתה לפקודת תנועת הנוער, פרויקט ח"ץ הופך לשכבה הצעירה בסניף, והחונכים בכיתות ט׳-י"ב יקראו שכבה בוגרת, על כל שכבה ימונה רכז האחראי להדרכתה.
פעילות התנועה > מבנה ארגוני

בכל סניף קיים צוות מוביל אשר אחראי על פעילות הסניף בכל התחומים. הצוות המוביל מורכב מבני נוער בעלי תפקידים הבאים:
רכז בוגר - אחראי על הסניף. אחראי על הקשר עם הרשויות המקומיות ועם גופים נוספים. בנוסף הוא אחראי על הקשר עם הנהלת התנועה המחוזית והארצית. הרכז הבוגר מנהל את הסניף יחד עם מרכז הסניף, והוא הפעיל היחיד בסניף שאינו תלמיד בית ספר, ואינו נחשב חלק מהצוות המוביל.
מרכז סניף - עומד בראש הצוות המוביל ואחראי לתקינותו ותפקודו של הסניף. מנהל יחד עם הרכז הבוגר את הסניף. בנוסף אחראי מרכז הסניף על ניהול ישיבות הצוות.
רכז מפעלים - אחראי על החלק הלוגיסטי בסניף: אירועים מיוחדים, הסעות החניכים, ביטחון הפעילים והציוד הנדרש לפעולות.
רכז שכבה צעירה ד-ו (שכב"צ ד'-ו') - תפקידו לרכז את שכבות ד-ו בסניף, בעזרת צוות מדריכים, אחראי על גיוס פעילים בכיתות ד-ו לסניף.
רכז שכבה צעירה ז-ח (שכב"צ ז'-ח') - תפקידו לרכז את שכבות ז-ח בסניף, בעזרת צוות מדריכים, אחראי ביחד עם רכז השכב"ג על גיוס פעילים לסניף.
רכז שכבה בוגרת (שכב"ג) - תפקידו לרכז את השכבות הבוגרות בסניף (ט'-יב'), בהיבט הניהולי שכולל: נוכחות, שינוי השיבוצים בהתאם לצורך בשיתוף רכז הדרכת חונכויות, ניהול והפקת אירועי שיא לשכבה הבוגרת יחד עם מדריכי השכבות, אחראי על גיוסי הפעילים בשכבות הבוגרות יחד עם רכז שכב"צ ז'-ח'.
רכז הדרכת חונכויות - תפקידו לרכז את קבוצות בהן מתקיימת חונכות אישית במסגרת קבוצתית, באמצעות צוות מדריכים ומשלבי חונכויות, אחראי על שינוי השיבוצים בהתאם לצורך בשיתוף רכז שכב"ג וטיפול בהכנסת פעילים חדשים לסניף.
בכל סניף יש רכז תקשורת האחראי על יחסי ציבור, ניהול הרשתות החברתיות, יצירת שיתופי פעולה, בניית כתבות ואירוח משלחות תורמים. רכז התקשורת לא נחשב לחלק מהצוות המוביל.
כמו כן, ישנם צוותי הדרכת חניכים, צוותי הדרכת חונכים בשכבות השונות, צוות מפעלים וצוות תקשורת אשר משתייכים לצוות המנהל בסניף.
את ניהול השטח מובילים צוותי ניהול מחוזות, שבראשם עומדים מנהלי המחוזות, אשר עובדים בכנפיים של קרמבו, ובאים באופן תדיר לפעולות בסניפים, תומכים ומעבירים הכשרות לחונכים, ועוזרים לצוות המוביל. את התחום המקצועי מובילים רכזי צרכים מיוחדים אזוריים המלווים את הפעילות ואת האפשרות של כל חניך להגיע למיצוי יכולותיו ושילובו בפעילות. בשנת 2016 נוסף תפקיד של רכז הדרכה מחוזי שמלווה את רכזי ההדרכה ומפקח על מערכי ההדרכה בסניפים.
כל חברי הצוות המוביל, למעט הרכז הבוגר, הם בני ובנות נוער, מתוך חזון התנועה - "נוער מוביל נוער".
תלבושות וסמלים

חולצות התנועה עוצבו והותאמו במיוחד לילדים עם צרכים מיוחדים. בחולצות ישנם שלושה מאפיינים שבזכותם הם מוגדרים כעיצוב מיוחד לילדים עם צרכים מיוחדים:
אין רוכסנים.
יש סקוצ'ים.
יש כפתורים שלא דורשים הכנסה דרך חור, אלא רק לחץ קל כדי לסגורם.
סמל מקדימה ומאחורה (מאפשר את הצגת הסמל גם אצל חניכים בכיסאות גלגלים).
תלבושת מלאה כוללת עניבה חומה, חולצה בצבע תכלת וסמל החזון (אות כפיר). בשנת 2017 החליטה התנועה להוציא חולצות תנועה חדשות, אשר הוצאו מהן הכפתורים והוכנסו במקומם סקוצ׳ים על מנת לאפשר הלבשה נוחה על חניכים עם בעיות מוטוריות בפלג הגוף העליון.
העניבה היא בצבע אחיד לכל הפעילים בתנועה, בכל התפקידים, מתוך האמונה שכל פעיל בתנועה תורם להתהוותה והוא שותף שווה בה.
תלבושות וסמלים > סמל החזון (אות כפיר)

סמל החזון הוא אות שמקבלים מדי שנה במסדר כנפיים (טקס שנתי סניפי), והוא חלק מהמדים השלמים (מדוגמים).
סמל החזון מכיל מספר פרטים:
חזון התנועה "יוצרים יחד מקום ומשמעות לכל אדם" כולנו יחד יוצרים עולם שוויוני יותר שמכיל כל אחד ואחת. (ערך אני שייך)
ציור של כפיר (אריה צעיר) - נועד לציין הנהגה והובלה, ואת כפיר, החניך הראשון בכנפיים של קרמבו. (ערך אני מוביל)
הכנפיים- מטרתנו לפרוש כנפיים ולהביא את בשורת ה"שינוי החברתי" לחברה הישראלית ולשאר העולם.
דגל ישראל- כנפיים של קרמבו נוסדה בישראל. מסמל את החברה הישראלית על כל גווניה ואת הערכים הישראלים לשותפות ועזרה לזולת. (ערך אני ישראלי)
תלבושות וסמלים > סמל התנועה ומקור השם

סמל התנועה עוצב על ידי קלאודיה קובי ומורכב מקרמבו המעוטר בכנפיים. הנימוק לסמל לפי התנועה הוא שהקרמבו הוא ממתק אשר עקב עדינותו נארז אחד-אחד ידנית, כך גם "כנפיים של קרמבו" יוצרים מקום ומשמעות לכל חניך וחניך ומתאימים את הפעילות לצרכיו. הכנפיים בסמל התנועה מייצגות את הרצון להתפתח, לגדול ולעוף.
הערות שוליים

↑  נועם (דבול) דביר, האו"ם בחר בתנועת הנוער "כנפיים של קרמבו" כ"יועץ מיוחד", באתר ישראל היום, 5 באוגוסט 2018
↑  נטע בר-יוסף, יש לה כנפיים, באתר ישראל היום, 18 במאי 2018
↑  טומי ברצ'נקו ואריאל רום, ניצחון הרוח: מסע מרגש ומטלטל בפולין, באתר ישראל היום, 25 באפריל 2014
↑  איתמר אייכנר, גאווה ישראלית: "כנפיים של קרמבו" - "יועץ מיוחד" לאו"ם, באתר ynet, 5 באוגוסט 2018
↑  רשימת סניפים ושעות פעילות, באתר התנועה
| תנועות נוער וארגוני נוער בישראל |
| --- | --- | --- |
| אינם מזוהים פוליטית | אור לחינוך • אות הנוער • אחריי! • איגי • ארגון הצופים הערביים • האיחוד החקלאי • המכבי הצעיר • הנוער הדרוזי • הצופים הדרוזים • הצופים העבריים • הצופים הערבים האורתודוקסים • הצופים הערבים הקתוליים • התאחדות הצופים והצופות בישראל • התנועה החדשה • כנפיים של קרמבו • LEAD • נוער חובב תנ"ך • צופי בתי הספר הערביים והדרוזים • שומרי המפרץ |  |
| מזוהים עם השמאל הפוליטי | אג'יאל • בני המושבים • ברית הנוער הקומוניסטי הישראלי • המחנות העולים • הנוער העובד והלומד • הנוער הערבי החלוצי • השומר הצעיר • נוער הדמוקרטים • סדאקה רעות |  |
| מזוהים עם המרכז הפוליטי | נוער יש עתיד • נוער המחנה הממלכתי |  |
| מזוהים עם הימין הפוליטי | ההנהגה הצעירה באיחוד הלאומי‏ • הנוער הלאומי בית"ר • הנוער הציוני • נוער הליכוד |  |
| תנועות נוער דתיות | אריאל • בני עקיבא • הנוער הדתי העובד והלומד • נוע"ם • נוער תל"ם • עדת הצופים • עוז • עזרא |  |
| תנועות נוער חרדיות | אור ישראלי • בנות בתיה • היכלי ענ"ג • פרחי הדגל • נוער חב"ד • צבאות השם |  |
| ארגוני נוער השייכים לגופים ממסדיים | גדנ"ע • גדנ"ע אוויר • חוגי סיירות • מועצת התלמידים והנוער הארצית • מועצת תנועות הנוער בישראל • נוער מד"א • צופי אש |  |
| תנועות נוער שנסגרו | בית"ר • הצבעים שלנו • התנועה המאוחדת • טלנוער • נוער התחיה • נוער לנוער • עליית הנוער • צמרת• נוער העבודה • נוער מרצ |  |
| מושגי יסוד בהדרכה | חניך • מדריך נוער • בוגר • רכז • קבוצה • פעולה • מערך פעולות • גיבוש • הנהגת נוער • מתודיקה בהדרכה • מקורות ההשפעה של המדריך  • קורס הדרכה |  |
| --- | --- |
בקרת זהויות :  NLI: 987008880473105171  VIAF: 4159818669913812087   WorldCat (עם VIAF): 4159818669913812087 
שלט המציין את פעילות התנועה כנפיים של קרמבו בבית הספר עירוני ט' בתל אביב
רעיית נשיא המדינה נחמה ריבלין בטקס מסדר הכנפיים של תנועת הנוער, פברואר 2015
נשיא המדינה ראובן ריבלין מקבל תעודת הוקרה בשם רעייתו, נחמה על פועלה למען הארגון "כנפיים של קרמבו", שחוגג 18 שנים להיווסדו. נובמבר 2020
מימין לשמאל: נשיא המדינה ראובן (רובי) ריבלין, עדי גולדשמיט ומנכ"לית כנפיים של קרמבו טליה הראל בז'רנו
אורז צהוב

אורז צהוב מסורתי ספרדי
אורז צהוב הוא מאכל אורז מסורתי שנצבע בצהוב. המאכל מקובל במטבחים שונים ממזרח הרחוק, דרך המזרח התיכון ואפריקה, ועד לדרום אמריקה. במדינות הודו, סרי לנקה, פיליפינים, איראן, אפגניסטן, אינדונזיה, מרוקו, דרום אפריקה, אקוודור, פרו, קובה, האיים הקריביים וברזיל.
האורז הצהוב הוא אורז לבן שהפך לצהוב על ידי תוספת של אנאטו, זעפרן, כמון או כורכום.
האורז הצהוב הדרום אפריקאי, שמקורו במטבח של קהילת קייפ מלאי (אנ'), מושפע מהמטבח האינדונזי, ומוגש באופן מסורתי בתוספת צימוקים, סוכר וקינמון, מה שהופך אותו לתבשיל אורז מתוק מאוד, המוגש כתוספת למאכלים מלוחים ומאכלי קארי.
נאסי קונינג מוגש בעריכה מפוארת, במסיבה באינדונזיה
בסרי לנקה, הוא ידוע בשם kaha buth (קאהא בוט) והוא מושפע בטעמיו גם מהמטבח האינדונזי. באינדונזיה הוא נקרא נאסי קונינג (אנ'), והוא אורז בניחוחות מיוחדים, בשילוב חלב קוקוס, כורכום, ציפורן ועוד תבלינים. בפיליפינים, מנות אורז מבושלות עם כורכום, מכונות "קונינג" (אנ') או "סיניגפונה" (אנ').
לומו סלאדו מוגש עם אורז צהוב במטבח הפרואני
בגרסה הקובנית, מבושל האורז עם לימון, ליים, בצל, שום, שמן זית וכמון.
ראו גם

אורז
המטבח ההודי
המטבח האינדונזי
הערות שוליים

1 2  הגרסה הקריבית של האורז הצהוב
↑  אורז צהוב דרום אפריקאי (באנגלית)
↑  גרסה נוספת של אורז צהוב דרום אפריקאי (באנגלית)
↑  מאכלים מסורתיים בסרי לנקה (באנגלית)
↑  מתכון אינדונזי לאורז צהוב
↑  אורז צהוב פיליפיני (באנגלית)
↑  Wood, Jane Marie (2010). המטבח הקובני. p. 27. ISBN 9780557029389.
קרב מת"ק עזה

קְרָב מָתָ"ק עַזָּה פרץ ב-7 באוקטובר 2023 במהלך טבח שבעה באוקטובר. במהלך הקרב פלשו עשרות מחבלי חמאס לעבר מנהלת התיאום והקישור לעזה. במהלך הקרב נהרגו שלושה מחיילי המת"ק, ושלושה אחרים נחטפו לרצועת עזה. נוסף לחיילי המת"ק, נהרגו בקרב 2 חיילי איסוף קרבי וכן 4 חיילים מפלוגת האבטחה של גולני ששהו במת"ק. ב-14 בדצמבר 2023 איתר צה"ל את גופותיהם של שניים מהחטופים, רון שרמן וניק בייזר במנהרה תת־קרקעית בג'באליה. לפי תחקיר צה"ל, לא ניתן לדעת אם נהרגו בידי שוביהם, או משחרור גזים רעילים מהפגזים שחיסלו את אחמד ע'נדור, מפקד החטיבה הצפונית של הזרוע הצבאית של חמאס, כחודש לפני כן.
רקע

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני בטבח שבעה באוקטובר. בחסות שיגור כ-4,300 רקטות, חדרו כ-6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,163 בני אדם, מתוכם טבחו ב-779 אזרחים, וחטפו לרצועת עזה כ-251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ-1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו-10 אנשי שירות הביטחון הכללי.
מנהלת התיאום והקישור (מת"ק) לעזה, ממוקם סמוך למעבר ארז. המנהלה כפופה למתאם פעולות הממשלה בשטחים, ואמונה על יישום המדיניות האזרחית של ממשלת ישראל כלפי רצועת עזה. היחידה פועלת בתיאום עם נציגי הרשות הפלסטינית ברצועת עזה, וכן מול ארגונים בינלאומיים, כדי לתאם פעולות אזרחיות ברצועה, תחת שיקולי הביטחון של מדינת ישראל. המדיניות האזרחית מיושמת הלכה למעשה במדיניות תנועות תושבים, טובין, קידום פרויקטים ותשתיות חיוניות (מים, חשמל, ביוב ותקשורת). בין היתר, מתאמת היחידה את הפעילות והתנועות בשני המעברים הממוקמים בין ישראל לרצועת עזה, מעבר ארז, המהווה מעבר הולכי רגל ורכב ומעבר כרם שלום המשמש למעבר טובין וסחורות, אשר מופעלים על ידי רשות המעברים היבשתיים (רמי"ם) של משרד הביטחון.
לאחר הקרב

ב-14 בדצמבר 2023 לוחמים מעוצבת חצי האש ומיחידה 504 באגף המודיעין בפיקוד עוצבת הפלדה, איתרו במנהרת חמאס בג'באליה את גופות שניים מהחיילים שנחטפו מן המת"ק, ניק בייזר ורון שרמן. למחרת יצאה הודעה לציבור עם זיהוי הגופות. ב-21 בדצמבר, חמאס פרסם סרטונים של החטופים כשהם בחיים ובמצב בריאותי תקין, בטענה שצה"ל הרג אותם.
תחילה נמסר למשפחתם שחיילי המת"ק נרצחו בידי שוביהם, מחבלי חמאס. בבחינה פתולוגית לא נמצאו על גופם סימני חבלה או ירי. לכן עלתה האפשרות שנהרגו כתוצאה נזק משני של הפצצות צה"ל. במרחב סגור, כמו בתוואי תת-קרקעי של המנהרות, הפצצות שמטיל צה"ל משחררות גזים רעילים כתוצר לוואי. בדו"ח הפתולוגי עלתה האפשרות שהחיילים נהרגו מאותם גזים, בעת המבצע שאירע חודש לפני כן לחיסול אחמד ע'נדור, מפקד החטיבה הצפונית של הזרוע הצבאית של חמאס. מעיין, אמו של החייל רון שרמן סיפרה לימים כי, מתאם פעולות הממשלה בשטחים האלוף רסאן עליאן, סיפר לה אישית שצה"ל ידע בכל רגע נתון את המיקום של בנה. לטענתה צה"ל מנסה לטייח את ההחלטה להקריב את החיילים כדי לחסל את ע'נדור, תוך פרשנות קיצונית ל"נוהל חניבעל". אולם לפי תחקיר צה"ל, בחיסול ע'נדור לא היה מידע על המצאות חטופים במרחב, וצה"ל מצא את הגופות במהלך סריקות, ללא מודיעין מקדים. בהודעת צה"ל נקבע כי בשל מצבן של הגופות לא ניתן לקבוע את סיבת המוות. מרחק הזמן מהמוות ועד חילוץ הגופות, מקשה על איתור סימנים מזהים של הרעלת פחמן חד-חמצני. צה"ל לא שלל שנהרגו מחנק או מהרעלה. לדברי צה"ל ייתכן שנהרגו מפעולה של חמאס, או מהשלכות של תקיפת צה"ל.
לא ידוע מה עלה בגורלו של חייל המת"ק תמיר נמרודי, שנחטף עם בייזר ושרמן והופרד מהם לאחר מכן. כבר באוקטובר פרסם חמאס כי נמרודי נהרג בהפצצות חיל האוויר, אך ידיעה זו לא אומתה.
לוחית זיכרון אשר הניחה אמו של שרמן על קבר בנה, ונשאה בין היתר ביקורת על מחדל הממשלה, הוסרה על ידי משרד הביטחון ללא ידיעתה, על אף שאושרה קודם לכן על ידי קצינת מערך הנפגעים.
רק בדצמבר 2023, במהלך תמרון הקרקעי בשכונת שוג'אעיה, התגלה בתוך תיק ב"כיכר פלסטין" ראשו של סמל אדיר טהר, לוחם גדוד 13 של חטיבת גולני. זאת לאחר שפלסטינים מקומיים ניסו למכור את ראשו תמורת עשרת אלפים דולר.
סקאנק אנאנסי

| --- | --- |

סקין, סולנית הלהקה
 מקום הקמה:  לונדון 
 מוקד פעילות:  בריטניה
 תקופת הפעילות:  1994–2001 2009
 סוגה:  רוק  רוק אלטרנטיבי מטאל אלטרנטיבי פאנק
 חברת תקליטים:  ואן ליטל אינדיאן וירג'ין רקורדס
 skunkanansie.com
 פרופיל ב-IMDb
 חברים
 סקין קס אייס מארק ריצ'רדסון
 חברים לשעבר
 רובי פרנס
 
סקאנק אנאנסי (Skunk Anansie) היא להקת רוק בריטית שפעלה מאמצע שנות התשעים עד שנת 2001, ושוב החל מ-2009.
הלהקה הוקמה ב-1994 על ידי הסולנית דברה דייר, המכונה סקין, הבסיסט ריצ'רד לואיס, המכונה קס, הגיטריסט מרטין קנט, המכונה אייס, והמתופף רובי פרנס, שהוחלף על ידי מארק ריצ'רדסון. חברי הלהקה מספרים שבחרו להיקרא על שם "אנאנסי", איש-עכביש מיתולוגי מהאיים הקריביים והוסיפו לשם את המילה "סקאנק" (בואש) כדי שהוא "יישמע מלוכלך יותר".
הלהקה הוגדרה כלהקה "פוליטית", אך חבריה העדיפו להיקרא פשוט "להקת רוק". סקין עצמה הגדירה את הלהקה כלהקת "קְליט-רוק" ("קליט" הוא קיצור של המילה Clitoris, דגדגן). שירי הלהקה מביעים דעות חזקות בנושאים כגון פמיניזם וגזענות.
היסטוריית הלהקה

הלהקה הופיעה לראשונה במרץ 1994 במועדון ה"ספלאש" הלונדוני. שני הסינגלים הראשונים מאלבומם הראשון, Paranoid and Sunburnt, היו "Little Baby Swastikkka" ו-"Selling Jesus", שהיו מאוד שנויים במחלוקת ועסקו בגזענות ובמסחור הדת. ב-1995 הופיעו שני שירים של הלהקה בפסקול הסרט "ימים משונים". באותה שנה קיבלה הלהקה את התואר "הלהקה הבריטית החדשה הטובה ביותר" על ידי קוראי מגזין המוזיקה קראנג!, ושנה מאוחר יותר את התואר "ההופעה הטובה ביותר" באותו מגזין.
ב-1996 הוציאה הלהקה את אלבומה השני, Stoosh, בו נכללו השירים "All I Want" ו-"(Brazen (Weep". ב-1997 היא הייתה מועמדת לפרסי "ההופעה הטובה ביותר" ו"הלהקה הטובה ביותר" בטקס פרסי המוזיקה של MTV אירופה.
ב-1999 יצא אלבומה האחרון של הלהקה לפני פירוקה, Post Orgasmic Chill בחברת וירג'ין. אלבום זה כלל את השיר "Secretly" שהופיע בפסקול הסרט "משחקי פיתוי". ב-2001 התפרקה הלהקה.
אחרי הפירוק

ב-2003 הוציאה סקין את אלבום הסולו הראשון שלה, Fleshwounds, וב-2006 יצא אלבומה השני. אייס הוציא אלבום סולו בשם Still Hungry, בו שיתף פעולה עם אמני רוק שונים. מארק ריצ'רדסון היה המתופף של להקת פידר בשנים 2002–2009.
איחוד

ב-2009 הלהקה התאחדה, הוציאה אלבום אוסף בשם Smashes & Trashes שכלל 3 שירים חדשים ויצאה לסיבוב הופעות באירופה.
ב-13 בספטמבר 2010 יצא אלבומה הרביעי של הלהקה, Wonderlustre.
הסינגל הראשון מתוכו, My Ugly Boy, יצא ביולי 2010.
הסינגל השני מתוכו, Over The Love, יצא בנובמבר 2010.
הסינגל השלישי מתוכו, You Saved Me, יצא במרץ 2011.
ב-ספטמבר 2012, יצא אלבומה החמישי של הלהקה, Black Traffic, לראשונה תחת לייבל עצמאי.
הסינגל Sad, Sad, Sad מתוכו, יצא מבעוד מועד ליוטיוב כבר ביוני 2012.
הופעות בישראל

הלהקה הופיעה בישראל לראשונה בקיץ 1997 בנמל חיפה ובשנת 2000, וחיממה אותה להקת היהודים.
בחודש יוני 2013 פרסמה הלהקה בעמוד הפייסבוק שלה כי היא לקראת סיבוב הופעות בפסטיבלים ברחבי העולם, שיכלול גם את ישראל. הפרסום זכה לתגובות אנטי-ישראליות רבות, שדרשו מהלהקה לא להופיע בישראל. סולנית הלהקה הגיבה על כך, ואמרה כי הלהקה מופיעה בפני אנשים ואין בכוונתם לבטל את ההופעה. הלהקה הופיעה באמפי שוני בבנימינה, ב-20 וב-21 באוגוסט 2013.
הערות שוליים

↑  שי ארזואן, "סקאנק אנאנסי" בישראל: לוהטים, באתר ynet, 21 באוגוסט 2013
↑  רז ישראלי, סקאנק אנאנסי בישראל: במילה אחת - וואו, באתר nrg‏, 21 באוגוסט 2013
| --- | --- |
בקרת זהויות :  NLI: 987009848965305171  BnF: cb13982762r (data)  GND: 10309112-9  ISNI: 0000 0001 1546 8990  LCCN: no00014119  MusicBrainz: e212efdf-98b2-4dce-92ed-62cfc1e29854  NKC: xx0020962  SUDOC: 261919601  VIAF: 153778235   WorldCat (עם VIAF): 153778235
כוכב אלקיים-לוי

| --- | --- |

 לידה:  1984 (בת 41 בערך)
 מדינה:  ישראל
 השכלה:  דוקטורט במשפטים
 מקצוע:  עורכת דין וחוקרת משפט בינלאומי, מגדר וזכויות אדם
 מעסיק:  האוניברסיטה העברית בירושלים, אוניברסיטת רייכמן 
 תפקיד:  מרצה באוניברסיטת רייכמן ובאוניברסיטה העברית, מייסדת מכון דבורה והנציבות האזרחית לעניין פשעי חמאס נגד נשים וילדים
 www.cochavelkayam.com
 
כוכב אלקיים-לוי (נולדה ב-1984) היא עורכת דין, חוקרת ודוקטור למשפט בינלאומי, מגדר וזכויות אדם. מרצה בחטיבה לביטחון ומשפט באוניברסיטת רייכמן ובמכון ליחסים בינלאומיים באוניברסיטה העברית, מייסדת מכון דבורה ללימודי מגדר וקיימות, ומייסדת הנציבות האזרחית לעניין פשעי חמאס נגד נשים וילדים במהלך מתקפת הפתע בשבעה באוקטובר 2023. כלת פרס ישראל לשנת התשפ"ד (2024).